Oksütotsiin

Oksütotsiin (ladina keeles oxytocinum) on imetajate organismis leiduv üheksast aminohappe molekulist moodustunud hormoon, ka neuropeptiid. Looduslikult toodetakse oksüdotsiini nii emaste kui ka isaste hüpotalamuses eelhormoonidest, eritatakse vereringesse ajuripatsi tagasagara neurosekretoorsete rakkude poolt ning seotakse oksütotsiiniretseptoritega. Oksütotsiini nimetatakse tavakeeles armuhormooniks, õnnehormooniks ja emadushormooniks. Oksütotsiin toimib ajus virgatsainena. Arvatakse, et ta toimib neurotransmitterite eelkursorina, mis signaliseerivad spetsiifilisi funktsioone nagu partnerlussuhtes lähedustunde ning usalduse loomine, emalik hoolivus, peenise erektsioon, nõgusselgsuse kujunemine, kopulatsiooniga seotud käitumine, mälu ja õppimisvõime ja sõltuvus-käitumine ning toitumine. Oksütotsiini toime erineb nii liigiti kui ka indiviiditi. Enamikul tänapäevastel selgroogsetel on tuvastatud paljunemisfunktsioone toetav ja kujundav oksütotsiinisarnane hormoon. Naistel tuntakse kõige paremini selle funktsiooni sünnitusel. Emakakaela ja tupe lainemisel sünnitustegevuse käigus eraldub suures koguses oksütotsiini. Samuti eraldub oksütotsiini rinnanibude stimuleerimisel, mis soodustab imetamist. Oksütotsiin leevendab hirmu ja ärevust. Seda eraldub ka seksuaalse erutuse ajal. Märkimisväärsetes kogustes eritub oksütotsiini nii meestel kui ka naistel ka pärast suguühte käigus saadud orgasmi. Oksütotsiini roll sünnitusel ei ole päris selge, kuna naised, kellele on tehtud hüpofüsektoomia, saavad normaalselt sünnitada.  Pikemalt artiklis Oksütotsiiniretseptorid Oksütotsiiniretseptorid, mis vajavad toimekaks sidumiseks kolesterooli, on emastel nii emakas (müomeetriumis, endomeetriumis), rinnanäärmetes, neerudes, südames, kus ta toimib nii vasodilaatorina kui ka vasokonstriktorina (sooneahendaja). Oksütotsiiniretseptoreid, mis sünteesivad oksütotsiini, on tuvastatud ka tüümuse epiteelis. Oksütotsiini eritab tiinuse (raseduse) ajal ka platsenta. IUPAC nimetus – 1-({(4R,7S,10S,13S,16S,19R)-19-amino-7-(2-amino-2-oxoethyl)-10-(3-amino-3-oxopropyl)-16-(4-hydroxybenzoyl)-13-[(1S)-1-methylpropyl]-6,9,12,15,18-pentaoxo-1,2-dithia-5,8,11,14,17-pentaazacycloicosan-4-yl}carbonyl)-L-prolyl-L-leucylglycinamide. CAS-number: 50-56-6. Keemiline valem: C43H66N12O12S2 Oksütotsiin ja selle analoogid kuuluvad rühma H-süsteemsed hormoonpreparaadid, v.a suguhormoonid ja insuliinid. ATC-kood – H01BB02; ATCvet-kood – QH01BB02. Siin tutvustatakse ravimit või ravimeetodit, kuid kirjutatu pole arstlik nõuanne ja see ei asenda arsti konsultatsiooni. Vikipeedia ei vastuta iseravimise tagajärgede eest. Veterinaarobsteetrikas võidakse emasloomadele, sarnaselt naistega, poegimise või munade väljutamise farmakoloogilise induktsioonina manustada sünteetilist oksütotsiini. Maokasvandustes, loomaaedades või ka seltsilisloomadena kodus peetavatele emastele madudele võib veterinaararst vajadusel manustada kas poegimise esile kutsumiseks või munemise indutseerimiseks sünteetilist oksütotsiini. Siin tutvustatakse ravimit või ravimeetodit, kuid kirjutatu pole arstlik nõuanne ja see ei asenda arsti konsultatsiooni. Vikipeedia ei vastuta iseravimise tagajärgede eest. Obsteetrikas võidakse sünnitajale anda sünnitegevuse farmakoloogilise induktsioonina sünteetilist oksütotsiini tablettidena, ninaaerosoolina või veenisiseselt. Teatatud on järgmistest kõrvaltoimetest: subarahnoidaalne hemorraagia suurenenud pulsisagedus alanenud vererõhk südame arrütmia anafülaktiline šokk Üleannustamine või pikemaajaline manustamine (24 tundi ja kauem) võib põhjustada platsenta irdumist, lootevee-embooliat, emaka hüperaktiivsust, hüpertoonilisust ja tetaanilisi kokkutõmbeid, mis võivad lõppeda emaka rebendiga, emakakaela ja tupe rebendeid, rasket sünnitusjärgset verejooksu jm. Sünteetilise oksütotsiini toime emakale võib põhjustada lootel/vastsündinul: pulsisageduse langust, loote südame rütmihäireid, ajukahjustust, hapnikuvaegust ja isegi surma. Jaapanis tehtud uuring 40 meessoost täiskasvanud jaapani rahvusest autismipatsiendiga osutas manustatud sünteetilise oksütotsiini pigem soodsat toimet nendele patsientidele: muutes neid uurijate arvates empaatilisemaks ja emotsionaalsemaks. Oksütotsiini struktuuri tegi kindlaks ja ka sünteesis esimesena Ameerika biokeemik Vincent du Vigneaud 1953. aastal. oksütotsiin A.W.Norman, G.Litwack, "Hormones", lk 110, 1997, 2nd ed, Academic Press, Oxytocin, Veebiversioon (vaadatud 25.03.2014) (inglise keeles) Veebiversioon (vaadatud 25.03.2013) S. L. Barten,Oviductal Rupture in a Burmese Python (Python molurus bivittatus) Treated with Oxytocin for Egg Retention, The Journal of Zoo Animal Medicine, Vol. 16, No. 4 (Dec., 1985), pp. 141–143, Veebiversioon (vaadatud 25.03.2014) (inglise keeles) Scott J. Stahl, REPTILE OBSTETRICS,, PROCEEDINGS OF THE NORTH AMERICAN VETERINARY CONFERENCE, VOLUME 20, JANUARY 7–11, 2006, Veebiversioon (vaadatud 25.03.2014) (inglise keeles) Ravimi omaduste kokkuvõte[alaline kõdulink], l 2, Veebiversioon (vaadatud 25.03.2014) Oksütotsiin võib olla abiks autistidele, teadus.err.ee 30.07.2014 (vaadatud 10.08.2014) Cassoni P, Sapino A, Negro F, Bussolati G., Oxytocin inhibits proliferation of human breast cancer cell lines.Lühikokkuvõte., Virchows Arch. 1994;425(5):467-72., veebiversioon (vaadatud 27.04.2014) (inglise keeles) Cassoni P, Sapino A, Marrocco T, Chini B, Bussolati G.J,Oxytocin and oxytocin receptors in cancer cells and proliferation. Lühikokkuvõte., Neuroendocrinol. 2004 Apr;16(4):362-4., veebiversioon (vaadatud 27.04.2014) (inglise keeles) Miao Zhong, Maryam L. Boseman, Ana C. Millena ja Shafiq A. Khan,Oxytocin Induces the Migration of Prostate Cancer Cells: Involvement of the Gi-Coupled Signaling Pathway, Mol Cancer Res August 2010 8; 1164, veebiversioon (vaadatud 27.04.2014) (inglise keeles) Oksütotsiin muudab ahvid lahkemaks, ERR Uudised, 12.01.2012 Nn armuhormoon võib aidata depressiooni vastu, ERR Uudised, 16.02.2012 Sissekanne Encyclopaedia Britannica-s Kadri Inselberg, Uuring: hormoon kergendab alkoholivõõrutust, Avaldatud: 16. oktoober 2012, veebiversioon (vaadatud 25.03.2014) Oksütotsiin võib aidata meeste potentsiprobleemide korral, veebiversioon (vaadatud 25.03.2014) «Õnnehormoon» võib aidata anoreksiat ravida, veebiversioon (vaadatud 25.03.2014) Oksütotsiin pakub vihjeid autismi raviks, AP/Scanpix, 12.08.2013 00:00, veebiversioon (vaadatud 25.03.2014) Oksütotsiin võib olla abiks autistidele, teadus.err.ee 30.07.2014 (vaadatud 10.08.2014) Piret Ehrenpreis, Geen mõjutab, kui hästi näod meelde jäävad, 08.01.2014 00:00, veebiversioon (vaadatud 25.03.2014) Laurie Tarkan, Researchers Launch Study with Oxytocin Nasal Spray, veebiversioon (vaadatud 10.08.2014) (inglise keeles) Endomeetriumi retseptiivsus Beretsos P, Loutradis D, Koussoulakos S, Margaritis LH, Kiapekou E, Mastorakos G, Papaspirou I, Makris N, Makrigiannakis A, Antsaklis A., Oxytocin receptor is differentially expressed in mouse endometrium and embryo during blastocyst implantation. Lühikokkuvõte., Ann N Y Acad Sci. 2006 Dec;1092:466-79., veebiversioon (vaadatud 26.11.2014) (inglise keeles) Selles artiklis on kasutatud ingliskeelset artiklit en:Oxytocin seisuga 25.03.2014.